[image: ]  О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-210/07.05.2024г. 

ДО
ОБЩИНСКИ СЪВЕТ ЗЛАТОГРАД

Относно:  Обект „Временен подслон за кучета“, включен в Програмата за капиталови разходи за 2024г. на Община Златоград 

УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № И 57 от 19.02.2024г. на Общински съвет Златоград е приета Програма за капиталови разходи за 2024 г. на Община Златоград, в която е посочен обект – „Временен подслон за кучета“, на стойност 20 000 лева. Във връзка с предприемане действия по изпълнение на бюджета и посочения обект, възниква неяснота относно вида и обема дейности за предвидения обект. Следва да се уточни волята на органа на местното самоуправление - Общински съвет Златоград, като се посочи за какви дейности следва да се разходят заложените средства - придобиване на собственост, проучвателни дейности, проектиране, изпълнение, СМР. Следва да се има предвид, че съгласно действащия ПУП на град Златоград, както и в останалите населени места, липсва имот - общинска собственост, с отреждане, позволяващ изграждане и/или поставяне на временен подслон. Освен това, в действащата нормативна уредба не е уредена възможност за изграждане/поставяне на “временен подслон”. 
Използвано е понятието  “приют”, който следва да отговаря на изисквания за площ, местоположение спрямо жилищна зона, санитарно-хигиенни изисквания и ветеринарно-медицинско обслужване - Закон за защита на животните, Закон за ветеринарно-медицинската дейност и Наредба №41 от 10 декември 2008 г. за изискванията към обекти, в които си отглеждат, развъждат и/или предлагат домашни любимци с цел търговия, към пансиони и приюти за животни.
Вземайки предвид горното, информирам ви за невъзможност от моя страна да приведа в изпълнение приетото от Общински съвет Златоград в частта му относно “временен подслон за кучета”.
Моля за указания от ваша страна, посредством тълкуване относно предвижданията на Общински съвет Златоград.
 	
С уважение,

СЧ/ЛА

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

